Source: http://docplayer.hu/1389932-Hivatkozasi-szamot-akkor-jeloljon-meg-ha-szeretne-hogy-a-birosag-azt-a-cimzesnel-feltuntesse.html
Timestamp: 2018-05-28 05:44:07+00:00

Document:
Hivatkozási számot akkor jelöljön meg, ha szeretné, hogy a bíróság azt a címzésnél feltüntesse. - PDF
Download "Hivatkozási számot akkor jelöljön meg, ha szeretné, hogy a bíróság azt a címzésnél feltüntesse."
1 Köztestület, országos sportági szakszövetség, magánnyugdíjpénztár, önkéntes kölcsön biztosító pénztár, vegyes nyugdíjpénztár, hitelintézetek önkéntes betétbiztosítási, illetve intézményvédelmi alapja, Munkavállalói Résztulajdonosi Program változásbejegyzés iránti ÁNYK-űrlapok kitöltéséhez szükséges útmutató ( PK-104V - PK-110V) Tájékoztatja a bíróság a kérelmezőt, hogy változásbejegyzés iránti kérelmet akkor kell előterjeszteni a bíróságon, ha a szervezet valamely nyilvántartási adata módosult, illetve akkor ha a szervezet valamely eddig még nyilvántartásban nem szereplő törvény szerint kötelező nyilvántartási adata bejegyzését kérik. Az eljáró bíróság és a beküldő adatai ( A lap): Jelölje meg az illetékes bíróságot! Az eljárásra az a bíróság illetékes, mely a szervezetet nyilvántartásba vette. Ezt követően adja meg a kérelemmel érintett szervezet bírósági ügyszámát! Majd rögzítse a beküldő (a beküldő az a személy, akinek az ügyfélkapuján keresztül a kérelem benyújtásra kerül) és a változásbejegyzési kérelemmel érintett szervezet adatait! A kérelmező adatai ( B lap): A kérelmező a szervezet lehet. A kérelmező székhelyét az alábbi bontásban adja meg: ország, irányítószám, település neve, közterület neve, házszám, lépcsőház száma, emelet, ajtószám! Amennyiben a kérelmező rendelkezik telefonszámmal, faxszámmal, illetve címmel, azt az ÁNYKűrlapon adja meg. (1952. III. törvény (Pp.) 121. (5) bekezdése) Hivatkozási számot akkor jelöljön meg, ha szeretné, hogy a bíróság azt a címzésnél feltüntesse. A kérelmező képviselőjének adatai ( B lap): A mezőt akkor kell kitölteni, ha az eljárásban képviselő vesz részt. Az eljárásban képviselő az lehet, aki megfelel a Pp ában írt feltételeknek. Ha az eljárásban jogi képviselőként ügyvéd vagy ügyvédi iroda jár el, A Kérelmező Képviselője rovatban ennek megfelelően válasszon kategóriát, majd ezt követően adja meg az ügyvéd vagy az ügyvédi iroda adatait. Amennyiben az eljárásban jogi képviselő vesz részt, a kérelemhez csatolni kell a jogi képviselő részére adott meghatalmazását. A cím mezőben adja meg a képviselő címét (ahol a képviselő biztosítja a hivatalos iratok átvételét)! A címet az alábbi bontásban és sorrendben adja meg: ország, irányítószám, település neve, közterület neve, házszám, lépcsőház száma, emelet, ajtószám! Postafiók esetén: ország, település neve, postafiók száma, irányítószám/kiemelt irányítószám. Amennyiben a képviselő rendelkezik telefonszámmal, faxszámmal, illetve címmel, azt az ÁNYKűrlapon adja meg. (1952. évi III. törvény (Pp.) 121. (5) bekezdése) Hivatkozási számot akkor jelöljön meg, ha szeretné, hogy a bíróság azt a címzésnél feltüntesse. A szervezet változásbejegyzési kérelemmel érintett adatai I. ( C1 lap): Ezen a lapon először a módosítani kért nyilvántartási adat vonatkozásában válasszon a felkínált lehetőségek közül (pl. módosítani kérem, törölni kérem, esetleg még be nem jegyzett adat esetén - nyilvántartásba vételét kérem), majd rögzítse az új adatot! Azon adat(ok) vonatkozásában mely(ek)nél nem kér módosítást a mezőket hagyja üresen! Ha a változásbejegyzési kérelmével egyidejűleg adószám és statisztikai számjel megállapítása vagy törlése iránti kérelmet is előterjeszt és kéri, hogy azt a bíróság továbbítsa az adóhatóság és a Központi Statisztikai Hivatal részére akkor a megfelelő helyen ezt szintén egy X -szel jelölje. A szervezet változásbejegyzési kérelemmel érintett adatai II. ( C2 lap): Ezen a lapon kérheti az szervezet régi bankszámlájával kapcsolatos adatok törlését és az új nyilvántartásban még nem szereplő bankszámlájával kapcsolatos adatok bejegyzését.
2 A szervezet változásbejegyzési kérelemmel érintett adatai III. ( D lap): Ezen a lapon kérheti az szervezet céljának, illetve célja szerinti besorolásának módosítását az új cél, illetve cél szerinti besorolás megjelölésével egyidejűleg. Cél szerinti besorolásként csak egyet lehet megjelölni. A szervezet képviselőjének módosítása ( E lap): Ezen a lapon először válassza ki, hogy a később megjelölt képviselő nyilvántartásba vételét, törlését vagy adatainak módosítását kéri, majd ezt követően rögzítse az adott képviselő konkrét adatait! Amennyiben az előzőekben módosítást kért először helyezzen el egy X -et azon adatkörnél, mely módosult és ezt követően adja meg az új adatot. Azon képviselőre vonatkozó adat(ok) vonatkozásában mely(ek)nél nem kér módosítást, a mezőket hagyja üresen! Ha több képviselő vonatkozásában kér adatmódosítást, valamennyi képviselő vonatkozásában külön E lapot kell kitölteni. Jogi személyiséggel rendelkező szervezeti egységre vonatkozó változásbejegyzés ( F lap): Ezen a lapon először válassza ki, hogy a később megjelölt jogi személy szervezeti egység nyilvántartásba vételét, törlését vagy adatainak módosítását kéri, majd ezt követően rögzítse az adott jogi személy szervezeti egység konkrét adatait! Amennyiben az előzőekben módosítást kért helyezzen el egy X -et azon adatkörnél, mely módosult és ezt követően adja meg az új adatot. Azon adat(ok) vonatkozásában mely(ek)nél nem kér módosítást, a mezőket hagyja üresen! Ha a változásbejegyzési kérelmével egyidejűleg a jogi személy szervezeti egység részére adószám és statisztikai számjel megállapítása vagy törlése iránti kérelmet is előterjeszt és kéri, hogy azt a bíróság továbbítsa az adóhatóság és a Központi Statisztikai Hivatal részére akkor a megfelelő helyen ezt szintén egy X -szel jelölje. Ha több jogi személy szervezeti egység vonatkozásában kér adatmódosítást, valamennyi jogi személy szervezeti egység vonatkozásában külön F lapot kell kitölteni. Jogi személyiséggel rendelkező szervezeti egység képviselőjére vonatkozó változásbejegyzés ( G lap): Ezen a lapon először válassza ki, hogy a jogi személy szervezeti egység később megjelölt képviselőjének nyilvántartásba vételét, törlését vagy adatainak módosítását kéri, majd ezt követően rögzítse az adott képviselő adatait! Amennyiben az előzőekben módosítást kért helyezzen el egy X -et azon adatkörnél, mely módosult és ezt követően adja meg az új adatot. Azon képviselőre vonatkozó adat(ok) vonatkozásában mely(ek)nél nem kér módosítást, a mezőket hagyja üresen! Ha több jogi személy szervezeti egység képviselője vonatkozásában kér adatmódosítást, valamennyi jogi személy szervezeti egység képviselője vonatkozásában külön G lapot kell kitölteni. Mellékletek ( M1 M2 lap): Itt jelölje meg azt, hogy az ÁNYK-űrlaphoz milyen mellékleteket csatolt! Kérelem ( K lap): Ezen a lapon terjesztheti elő kérelmét akként, hogy a megfelelő rubrikában egy X -et elhelyez. Továbbá papír alapú kérelem esetében az ÁNYK-űrlapot lássa el keltezéssel és a kérelmező, valamint a kérelmező aláírásának valódiságát igazoló - két tanú aláírásával! Nyilatkozat állami adó- és vámhatóság számára a szervezet adószámának megállapításához ( N1a, N1b és N1c lap): Ezen lapokat kizárólag akkor lehet és kell is kitölteni ha a C1 lapon kérte, hogy a bíróság a szervezet számára az adószám ill. a statisztikai számjel megállapítása iránti kérelemét továbbítsa az adóhatóság és a KSH felé. Nyilatkozat állami adó- és vámhatóság számára a szervezet jogi személy szervezeti egysége adószámának megállapításához ( N2a, N2b és N2c lap): Ezen lapokat kizárólag akkor lehet és kell is kitölteni ha az F lapon kérte, hogy a bíróság a szervezet jogi személyiséggel rendelkező szervezeti
3 egysége számára az adószám ill. a statisztikai számjel megállapítása iránti kérelemét továbbítsa az adóhatóság és a KSH felé.
4 Áfa-nyilatkozatok; közösségi adószám igénylése, megszüntetése Ezen a lapon nyilatkozhat az általános forgalmi adóval kapcsolatos kötelezettségeiről, illetve közösségi adószám igényléséről, megszüntetéséről. a) Az áfa-alanyiság kizárása E rovatot akkor kell kitöltenie, amennyiben az általános forgalmi adónak az Áfa-törvény 5. -a szerint nem alanya: [1]. Ha az Áfa-törvény 6. (1) bekezdésében foglalt gazdasági tevékenységet nem folytat, de például az Art , 23. pontjaiban előírtak szerint kifizetőnek, munkáltatónak minősül: [1]. Ha az Áfa-törvény 7. -a szerint nem alanya az áfá-nak (közhatalom gyakorlására jogosult szerv) [2]. b) Áfa-fizetési kötelezettség Amennyiben áfa-fizetésre kötelezett adóalany, adóalanyiságát ebben a rovatban kell jelölnie. 1.Az áfa-fizetési kötelezettség általános szabályok alapján történő megállapítása. Ha valamely különleges adózási mód vagy adómentesség helyett választja az általános szabályok szerinti adómegállapítást, akkor nem elégséges kizárólag az 1. pontot jelölnie. Ebben az esetben az eltérési szándékot is meg kell jelölnie. Például amennyiben az egyes ingatlanokkal kapcsolatos tevékenységére adómentesség helyett az általános szabályok szerinti adófizetési kötelezettséget választja, ebben az esetben ezen pont bejelölése mellett a pontok valamelyikét is jelölnie kell. 2.Az Áfa-törvény XVI/2. alfejezetének rendelkezései alkalmazásának bejelentése. 3.Az Áfa-törvény 224. (1) bekezdése szerinti választás bejelentése (a viszonteladó ezen tevékenységének egészére nem alkalmazza az Áfa-törvény XVI/2. alfejezetének rendelkezéseit). Ezen pont jelölése esetén az 1. pontot is jelölnie kell. A bejelentéssel egyidejűleg a korábban esetleg bejelentett, a viszonteladói tevékenységre vonatkozó különleges eljárásra irányuló választás is megszűnik. Tájékoztatjuk, hogy választásától az Áfa-törvény 225. (1) bekezdés c) pontja alapján a választása évét követő második naptári év végéig nem térhet el. 4. Az Áfa-törvény 218. (1) bekezdése szerinti választás - a globális nyilvántartáson alapuló módszer - bejelentése. Ezen pont jelölése esetén a 3. pontot is jelölnie kell. Tájékoztatjuk, hogy választásától az Áfa- törvény 225. (1) bekezdés a) pontja alapján a választása évét követő naptári év végéig nem térhet el. 5. Az Áfa-törvény 220. (1) bekezdése szerinti választás - egyedi árrés alkalmazása - bejelentése. Ezen pont jelölése esetén a 3. pontot is jelölnie kell. Tájékoztatjuk, hogy választásától az Áfatörvény 225. (1) bekezdés b) pontja alapján a választása évét követő második naptári év végéig nem térhet el. 6. A nyilvános árverés szervezője által tett bejelentés. 7. Az utazásszervezési szolgáltató által tett bejelentés. 8. Az Áfa-törvény 212/A. (1) bekezdése szerinti választás bejelentése. Tájékoztatjuk, hogy választásától az Áfa- törvény 212/A. (3) bekezdés alapján a választása évét követő naptári év végéig nem térhet el.
5 9. Az Áfa-törvény 237. (1) bekezdése, vagy a szerinti választás bejelentése (az általános szabályok alkalmazása befektetési arany más adóalany részére történő értékesítésére, vagy arany általában ipari felhasználásra történő értékesítésére.) Ezen pont jelölése esetén az 1. pontot is jelölnie kell. Tájékoztatjuk, hogy választásától az Áfa- törvény 237. (3) bekezdése alapján a választása évét követő ötödik naptári év végéig nem térhet el. 10. Az Áfa-törvény 239. (1) bekezdése szerinti választás bejelentése (harmadik félként a befektetési aranyat értékesítő fél nevében és javára közvetítő adóalany közvetítői tevékenységének adókötelessé tétele). Ezen pont jelölése esetén az 1. pontot is jelölnie kell. Tájékoztatjuk, hogy ehhez a választásához mindaddig kötve van, ameddig a befektetési aranyat értékesítő fél ezen értékesítésére az adókötelessé tételt alkalmazza. 11. Az áfa-fizetési kötelezettség általános szabályok alapján történő megállapítása mezőgazdasági kompenzációs rendszer helyett. Jelölése esetén az 1. pontot is jelölnie kell. Tájékoztatjuk, hogy választásától az Áfa-törvény 197. (3) bekezdése alapján a választása évét követő második naptári év végéig nem térhet el. 12. Az általános szabályok szerinti adófizetési kötelezettség választására adómentesség helyett, a lakóingatlannak nem minősülő ingatlan (ingatlanrész) bérbeadása, haszonbérbeadása tevékenység esetén ez a pont szolgál. Jelölése esetén az 1. pontot is jelölni kell. Tájékoztatjuk, hogy választásától az Áfa-törvény 88. (5) bekezdése alapján a választása évét követő ötödik naptári év végéig nem térhet el. Továbbá valamennyi ezen rendelkezés alá tartozó - vagyis lakóingatlannak nem minősülő - ingatlan bérbeadási tevékenységére ezt kell alkalmaznia. 13. Az általános szabályok szerinti adófizetési kötelezettség választására adómentesség helyett, a lakóingatlannak minősülő és a lakóingatlannak nem minősülő ingatlan (ingatlanrész) bérbeadása, haszonbérbeadása tevékenység esetén ez a pont szolgál. Jelölése esetén az 1. pontot is jelölni kell. Tájékoztatjuk, hogy választásától az Áfa-törvény 88. (5) bekezdése alapján a választása évét követő ötödik naptári év végéig nem térhet el. Továbbá valamennyi ezen rendelkezés alá tartozó - vagyis lakóingatlannak minősülő, vagy annak nem minősülő - ingatlan bérbeadási tevékenységére ezt kell alkalmaznia. 14. Az általános szabályok szerinti adófizetési kötelezettség választása adómentesség helyett a lakóingatlannak nem minősülő, - az Áfa-törvény 86. (1) bekezdés j) pontjában említett beépített ingatlan (ingatlanrész) és az ehhez tartozó földrészlet értékesítésére - kivéve az első rendeltetésszerű használatba még nem vett, vagy a használatbavételtől számított 2 éven belüli új beépített ingatlan (ingatlanrész) és az ehhez tartozó földrészlet értékesítését, ami a törvényi előírások alapján eleve adóköteles -, illetve - az Áfa-törvény 86. (1) bekezdés k) pontjában említett beépítetlen ingatlan (ingatlanrész) értékesítésére - kivéve az építési telek (telekrész) értékesítését, amely a törvény alapján eleve adóköteles - irányuló tevékenység folytatása esetén. Jelölése esetén az 1. pontot is jelölni kell. Tájékoztatjuk, hogy választásától az Áfa- törvény 88. (5) bekezdése alapján a választása évét követő ötödik naptári év végéig nem térhet el. 15. Az általános szabályok szerinti adófizetési kötelezettség választása adómentesség helyett a lakóingatlannak minősülő, és a lakóingatlannak nem minősülő,
6 - az Áfa-törvény 86. (1) bekezdés j) pontjában említett beépített ingatlan (ingatlanrész) és az ehhez tartozó földrészlet értékesítésére - kivéve az első rendeltetésszerű használatba még nem vett, vagy a használatbavételtől számított 2 éven belüli új beépített ingatlan (ingatlanrész) és az ehhez tartozó földrészlet értékesítését, ami a törvényi előírások alapján eleve adóköteles -, illetve - az Áfa-törvény 86. (1) bekezdés k) pontjában említett beépítetlen ingatlan (ingatlanrész) értékesítésére - kivéve az építési telek (telekrész) értékesítését, amely a törvény alapján eleve adóköteles - irányuló tevékenység folytatása esetén. Jelölése esetén az 1. pontot is jelölni kell. Tájékoztatjuk, hogy választásától az Áfa- törvény 88. (5) bekezdése alapján a választása évét követő ötödik naptári év végéig nem térhet el. c) Áfa-mentesség (áfa fizetésére nem kötelezett) A rovatban az adómentesség jogcímét kell jelölnie. 1. Annak bejelentése, hogy az adózó kizárólag közérdekű, vagy egyéb speciális jellegére tekintettel adómentes tevékenységet folytat. 2. Az alanyi adómentesség választása. A közérdekű, vagy egyéb speciális jellegére tekintettel adómentes tevékenységet folytató adóalanynak is lehetősége van az esetleges adóköteles termékértékesítései tekintetében alanyi mentességet választani, ebben az esetben csak az alanyi adómentességet szükséges megjelölnie. 3. Az Áfa-törvény a a mezőgazdasági tevékenységet az általános, köznapi értelemben vett fogalomnál sokkal szűkebben értelmezi, ezért csak az minősül mezőgazdasági tevékenységnek, amelynél az Áfa-törvény mellékletében meghatározott terméket értékesítő, szolgáltatást nyújtó adóalany kompenzációs felár megtéríttetésére tarthat igényt. Ezen kívüli tevékenységére - amely a köznapi értelemben akár mezőgazdasági is lehet - az alanyi adómentesség (is) választható, ebben az esetben a 4. pontot is jelölnie kell. Nem jelölheti a kompenzációs rendszer alkalmazását az az adóalany, aki/amely nem felel meg az Áfa-törvény ában előírt feltételeknek. 4.Alanyi adómentesség választása az Áfa-törvény a szerinti mezőgazdasági tevékenységen kívüli tevékenységre. Jelölése esetén a 3. pontot is jelölnie kell. 5.A mezőgazdasági kompenzációs rendszer alkalmazásáról történő lemondás, egyúttal az alanyi adómentesség választásának bejelentése. Ezen bejelentés esetén kompenzációs felár megtéríttetésére nem tarthat igényt. Tájékoztatjuk, hogy választásától az Áfa-törvény 197. (3) bekezdése alapján a választása évét követő második naptári év végéig nem térhet el. d) Az áfa-fizetési kötelezettség más tagállam(ok)ban történő teljesítése Abban az esetben, ha az Art. 22. (13) bekezdése alapján az áfa fizetésének kötelezettségét az EK másik tagállamában teljesíti, ezt a tagállam(ok) elnevezése mellett a megfelelő kóddal kell jelölni. e) Közösségi adószám igénylése A közösségi adószám kérésének oka: -az Art. 22. (4) bekezdés alapján (kereskedelmi kapcsolatot kíván létesíteni az EK más
7 tagállamában illetőséggel bíró adóalannyal): [1], -az Art. 22. (7) bekezdés alapján (speciális adózói kör jövedéki termék beszerzése miatt): [2], -az Art. 22. (10) bekezdés alapján (alanyi mentességet választó adóalany új közlekedési eszköz értékesítése miatt): [4], -az Art. 22. (11) bekezdés alapján (kizárólag adólevonásra nem jogosító tevékenységet végző adóalany közösségi termékértékesítése): [5]. A közösségi adószámot a közösségi kereskedelemmel összefüggő minden iraton fel kell tüntetni! Amennyiben ezt a rovatot az Art. 22. (5) vagy (6) bekezdése alapján tölti ki, bejelentésére tekintettel az állami adóhatóság közösségi adószámot állapít meg az Ön számára. Az adóalany, az Art. 22. (8) bekezdésére tekintettel bejelentésre kötelezett abban az esetben is, ha például a közösségi kereskedelmi kapcsolat csak szolgáltatás nyújtásában vagy igénybevételében merült ki, melyre tekintettel rendelkezett közösségi adószámmal, és ezt az adószámot közösségi termékbeszerzése során is használta. Ez esetben az adóalanyt Közösségen belüli termékbeszerzései során, ezen említett beszerzése évét követő második naptári év végéig úgy kell tekinteni, mintha a eurós küszöbérték alatt választotta volna az adófizetést. f) Pénzforgalmi elszámolás választásával kapcsolatos nyilatkozat Az első kódkockába helyezett X -jellel jelzi pénzforgalmi elszámolás választására irányuló nyilatkozatát, amellyel nyilatkozik arról is, hogy a pénzforgalmi választás alapjául szolgáló feltételek az Ön esetében fennállnak. Az Áfa-törvény 196/B. (1) bekezdése értelmében az az áfaalany, aki (amely) a) a kis- és középvállalkozásokról, fejlődésük támogatásáról szóló évi XXXIV. törvény (a továbbiakban: Kkv.) rendelkezései szerint a tárgy naptári év első napján kisvállalkozás, vagy annak minősülne, ha a Kkv. hatálya alá tartozna, és b) gazdasági céllal belföldön telepedett le, gazdasági célú letelepedés hiányában pedig lakóhelye vagy szokásos tartózkodási helye van belföldön, továbbá c) nem áll csőd- vagy felszámolási eljárás hatálya alatt, jogosult az e fejezetben meghatározottak szerint pénzforgalmi elszámolást választani, kivéve, ha alanyi adómentességben részesül. A feltételek között kiemeljük egyrészt, hogy a Kkv. előírásaira tekintettel csak akkor választható a pénzforgalmi elszámolás, ha a tárgy naptári év első napján (2014. január 1-je) - az összes foglalkoztatotti létszáma 50 főnél kevesebb, és - éves nettó árbevétele vagy mérlegfőösszege legfeljebb 10 millió eurónak megfelelő forintösszeg. Az Áfa-törvény 196/C. -a értelmében a pénzforgalmi elszámolás továbbá abban az esetben választható, ha az adóalany összes termékértékesítése, szolgáltatásnyújtása fejében megtérített vagy megtérítendő ellenérték adó nélkül számított és éves szinten göngyölített összege a) sem a tárgy naptári évet megelőző naptári évben ténylegesen, b) sem a tárgy naptári évben ésszerűen várhatóan, illetve ténylegesen nem haladja meg a forintnak megfelelő pénzösszeget. Ha az adóalany a belföldi nyilvántartásba vételével egyidejűleg választja a pénzforgalmi elszámolást, a b) pontban említett
8 feltételt elégséges időarányosan teljesíteni. Végül kiemeljük, hogy a pénzforgalmi elszámolás nem választható abban az esetben, ha az adózó alanyi adómentességben részesül. Az újonnan alakuló cégbejegyzésre nem kötelezett jogi személyek, jogi személyiségű és jogi személyiséggel nem rendelkező szervezetek a bejelentkezéssel egyidejűleg is választhatják a pénzforgalmi elszámolást. Ebben az esetben az Áfa-törvény 196/D. -a alapján a pénzforgalmi elszámolásra vonatkozó választás a tárgy naptári (azaz a bejelentési) évre valamint az azt követő adómegállapítási időszakokra is vonatkozik, és az előzőekben említett szervezetek nyilvántartásba vételével jön létre. g) Bejelentés az Art. 22. (1) bekezdés g) vagy j) pontja alapján Ebben a rovatban kell jelölnie, ha az Áfa-törvény 89/A. -ában meghatározott adóraktár üzemeltetőjeként jár el.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság